ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
19 ม.ค. 2559

การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ผันผวนในกรอบอิงทางบวก
ตลาดหุ้นไทยเช้านี้ผันผวนอิงทางบวกท่ามกลางความคาดหวังเรื่องมาตรการกระตุ้นเศรษฐกิจจีน หลังตัวเลข GDP Q4 ของจีนออกมา ต่ำกว่าคาดเล็กน้อยที่ 6.8% y-y โดยทั้งปี 2558 อยู่ที่ 6.9% ซึ่งถือว่าชะลอตัวลงจากปี 2557 ซึ่งอยู่ที่ 7.3% 
คาดหลังจากนี้น่าให้น้ำหนักไปที่ตัวเลขเศรษฐกิจ โดยเฉพาะของสหรัฐการประชุมเฟดในวันที่ 26-27 ม.ค. รวมถึงตัวเลขผลประกอบการภายในประเทศ
คาด SET บ่ายนี้ ผันผวนในกรอบอิงทางบวก ขณะกลุ่มธนาคารขนาดใหญ่จะดีดตัวขึ้นวันนี้ หลังผลประกอบการ Q458 ที่ทยอยประกาศหลายตัวดีกว่าคาด แต่เชื่อว่ากรอบการปรับขึ้นจำกัดและน่าระวังแรงขายในระยะสั้นที่จะมีตามมาภายหลังประกาศงบฯสิ้นสุด มองกรอบบ่ายนี้ที่ 1245-1265 จุด
Update พอร์ตระยะสั้น: ขึ้นขาย-ลงซื้อในกรอบ ขณะยังคงพอร์ตหุ้นไว้ที่ 30-40% โดยเช้านี้ซื้อ PLAT ได้ที่ราคา 4.90 บาท ขณะที่ยังคงถือ ADVANC, AP และ BH อยู่เช่นเดิม
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,257.69 เปลี่ยนแปลง +12.64 จุด มูลค่าการซื้อขาย 20,139ลบ.
แม้มีสัญญาณซื้อจากเครื่องมือ แต่ถือว่าอยู่ในช่วงวัดใจสำหรับการทดสอบแนวต้านบริเวณ 1260-1265 จุดซึ่งคาดว่ายังเป็นแนวต้านสำคัญสำหรับช่วงบ่าย แต่แนวโน้มที่ดีขึ้น ทำให้ย่อมาก็น่ารับโดยยกแนวรับขึ้นเป็น 1245 จุด 
 
BDMS/21.30
คาดจะขยับขึ้นต่อได้หลังวานนี้ลงใกล้ EMA-75 ซึ่งถือเป็นแนวรับสำคัญ และเครื่องมือก็เริ่มฟื้นตัว “เก็งกำไร”แนวรับ 21.20 แนวต้าน 21.80 Cut loss 21.00 บ.
 
JAS/3.00
เริ่มขยับเหมือนกำลังจะวิ่ง ขณะที่ Modi. Sto. ก็ให้สัญญาณซื้อมาพักหนึ่ง แรงซื้อแน่น น่าลุ้นรีบาวด์ “เก็งกำไร”แนวรับ 2.96 แนวต้าน 3.10 Cut loss 2.90 บ.
 
GLOBAL/8.70 
กำลังสร้างฐานในขณะที่ Modi.Sto. ก็ Oversold และเริ่มมีสัญญาณซื้อ พร้อมแรงซื้อที่หนาแน่น “เก็งกำไร”แนวรับ 8.60 แนวต้าน 9.00 Cut loss 8.50 บ.
 
ตลาดอนุพันธ์
S50H16/771.00
Short ได้ที่ 766 จุด แต่ตัดขาดทุนไป สถานะใหม่ Long ที่ 765 จุด เป้าหมายทำกำไร 773 จุด ตัดขาดทุนหากหลุด 762 จุด
 
KBANKH16/157.00
Short ได้ที่ 153.25 บาท แต่ตัดขาดทุนไปตอนเช้าที่ 155 บาท
 
GFG16/18,860
Long ตอนเช้ายังไม่ได้ รอเปิดอีกครั้งที่ 18,800 บาท เป้าหมายทำกำไร 18,950 บาท ตัดขาดทุนหากหลุด 18,730 บาท
 
BRF16/1,057
Short ตอนเช้ายังไม่ได้ รอเปิดอีกครั้งที่ 1,070 บาท เป้าหมายทำกำไร 1,040 บาท ตัดขาดทุนเหนือ 1,090 บาท
 
USDH16/36.42
Long ที่เปิดไว้ 36.45 บาท ถือต่อถ้าไม่หลุด 36.40 บาท รอทำกำไร 36.52 บาท 
 
อนุพันธ์เด่นเชิงเทคนิค
S50H16 / ราคาปิด 771.00 จุด เปลี่ยนแปลง +12.80 จุด
กราฟ 10 นาที ปรับตัวขึ้นได้ต่อเนื่อง พร้อมสัญญาณบวกจาก MACD ระยะสั้นอยู่ในรอบของการรีบาวด์ รอรับเมื่ออ่อนตัว ตราบที่ไม่หลุด 764 จุดลงมา รับ 767, 765 จุด ต้าน 775, 779 จุด